open-index/open-wikipedia-markdown huggingface dataset:
Αρμάν Γκοτικιάν

Ο **Αρμάν Γκοτικιάν** (αρμενικά: *Արման Կոթիկյան*, Τραπεζούντα, Οθωμανική Αυτοκρατορία, 1896 - Γερεβάν, ΣΣΔ Αρμενίας, 1968) ήταν διακεκριμένος Αρμένιος ηθοποιός, λογοτέχνης και μεταφραστής που δραστηριοποιήθηκε κυρίως στη Σοβιετική Ένωση. Για την πολιτιστική προσφορά του έλαβε τον τίτλο του Καλλιτέχνη του Λαού της ΣΣΔ Αρμενίας. Συγκαταλέγεται στους επιζώντες της Γενοκτονίας των Αρμενίων.

## Βιογραφία
Γεννήθηκε στις 27 Σεπτεμβρίου του 1896 ως **Αρακιέλ Γκοτικιάν** στην Τραπεζούντα της σημερινής Τουρκίας (η οποία εκείνη την περίοδο αποτελούσε κομμάτι της Οθωμανικής Αυτοκρατορίας) και προερχόταν από πολύτεκνη οικογένεια που κατοικούσε στην κωμόπολη Ελεού ή Ελεβί (νυν Γκιόρελε). Μετά την αρχική φοίτηση σε σχολείο της γενέτειράς του, μετέβη μαζί έναν από τους μεγαλύτερους αδελφούς του στην Τραπεζούντα για περαιτέρω σπουδές. Κατά τη διάρκεια της Γενοκτονίας των Αρμενίων έχασαν τις ζωές τους τα περισσότερα μέλη της οικογένειάς του, ενώ ο ίδιος και ο αδελφός του εγκατέλειψαν την Τραπεζούντα βρίσκοντας καταφύγιο σε δασική περιοχή, όπου κρύβονταν μέχρι την κατάληψη της ευρύτερης περιοχής του Πόντου από τα ρωσικά στρατεύματα στη διάρκεια του Α΄ Παγκοσμίου Πολέμου. Κατόπιν διετέλεσε για μικρό χρονικό διάστημα δάσκαλος σε αρμενικά σχολεία της Τραπεζούντας και το 1917 εγκαταστάθηκε στο Σοχούμ, όπου ζούσε η αδελφή του. 

Το επόμενο διάστημα δημοσίευσε στον αρμενικό Τύπο της Τιφλίδας άρθρα ιστορικού περιεχομένου, καθώς και τις μαρτυρίες του από τη Γενοκτονία. Παράλληλα, δημοσίευσε την πρώτη του ποιητική συλλογή υπό τον τίτλο «Καπνισμένα Κρίνα» και επιπλέον έκανε τα πρώτα του βήματα ως ηθοποιός στη θεατρική ομάδα του Οβί Σεβουμιάν. Αργότερα, μετέβη στο Παρίσι για νομικές και φιλολογικές σπουδές στο Πανεπιστήμιο της Σορβόνης. Μετά την αποφοίτησή του κατά το 1925, συμμετείχε ενεργά στα καλλιτεχνικά δρώμενα της αρμενικής κοινότητας του Παρισιού και το 1932 ίδρυσε το Αρμενικό Εθνικό Θέατρο.

Το 1936 ο Γκοτικιάν εγκαταστάθηκε μόνιμα στο Γερεβάν της ΣΣΔ Αρμενίας, όπου πραγματοποίησε σημαντική καριέρα ως ηθοποιός του θεάτρου ερμηνεύοντας ρόλους σε έργα κλασικών (όπως του Σαίξπηρ και του Ίψεν), αλλά και Αρμενίων συγγραφέων. Παράλληλα, εμφανίστηκε σε αρκετές κινηματογραφικές ταινίες, πρώτα στη Γαλλία και έπειτα στην Αρμενία. Συγκεκριμένα, εμφανίστηκε στις ταινίες «Νταβίτ Μπεκ» (επική ταινία του 1943 ή 1944 σε σκηνοθεσία Χάμο Μπεκ-Ναζάροφ), «01-99» (1959), «Τα παιδιά της ορχήστρας» (1960), «Καρινέ» (1967) κ.ά.

Επιπλέον, συνέχισε το συγγραφικό του έργο δημοσιεύοντας, μεταξύ άλλων, το επικό ποίημα «Ίωνας του Χουτ» (1964) και τη συλλογή «Στις αυλακιές» (1965), ενώ μετάφρασε από τα γαλλικά στην αρμενική γλώσσα, έργα των Βίκτωρ Ουγκώ, Εντμόν Ροστάν, Λουί Αραγκόν και Εμίλ Ζολά. Για την προσφορά του στον πολιτισμό τιμήθηκε το 1967 με τον τίτλο του Καλλιτέχνη του Λαού της ΣΣΔ Αρμενίας. Απεβίωσε στις 3 Οκτωβρίου του 1968 στο Γερεβάν.

## Παραπομπές


## Εξωτερικοί σύνδεσμοι
* 

Κατηγορία:Αρμένιοι ποιητές
Κατηγορία:Μεταφραστές
Κατηγορία:Οθωμανοί αρμενικής καταγωγής
Κατηγορία:Σοβιετικοί αρμενικής καταγωγής
Κατηγορία:Αρμένιοι ηθοποιοί
Κατηγορία:Σοβιετικοί ηθοποιοί
Ιντίλ Μπιρέτ

Η **Ιντίλ Μπιρέτ** (τουρκικά: *İdil Biret*, 21 Νοεμβρίου 1941) είναι Τούρκισσα πιανίστα, ιδιαίτερα αναγνωρισμένη για το ρομαντικό ρεπερτόριό της. Γεννήθηκε στην Άγκυρα και ξεκίνησε μαθήματα πιάνου από την ηλικία των πέντε, με δάσκαλο τον Μιτχάτ Φένμεν, ο οποίος είχε μαθητεύσει στο πλευρό της Νάντια Μπουλανζέ και του Αλφρέντ Κορτό. Όταν γίνεται επτά ετών, με νομοσχέδιο η Τουρκική κυβέρνηση επιτρέπει την εκπαίδευση στο εξωτερικό, και η Μπιρετ άδραξε την ευκαιρία και πήγε στο Ωδείο του Παρισιο, όπου γνωρίζει την Μπουλανζέ. Σε ηλικία 15 ετών παίρνει μέρος σε διάφορους διαγωνισμούς. Ενώ συνεχίζει την εκπαίδευση της με τον Κορτό και τον Βίλχελμ Κεμπφ. 

Σε ηλικία 16 ετών ήδη είχε αρχίσει να είναι μία σολίστ πιανίστα, παίζοντας σε όλη την Ευρώπη και τον κόσμο, σε πολλές δημοφιλείς ορχήστρες, όπως τη Συμφωνική του Λονδίνου, τη Φιλαρμονική του Λονδίνου, τη Συμφωνική της Βοστώνης, τη Φιλαρμονική του Λένινγκραντ, τη Φιλαρμονική του Τόκιο και τη Συμφωνική του Σύδνεϋ, μεταξύ άλλων πολλών. Και συνεργάστηκε με πολλούς καταξιωμένους μαέστρους όπως ο Πιερ Μοντό, ο Ρούντολφ Κέμπε και ο Άρον Κόουπλαντ, μεταξύ άλλων. Επίσης έδωσε και πολλά κονσέρτα σε διάφορα φεστιβάλ ανά τον κόσμο. Ένα αξιοσημείωτο γεγονός σημειώθηκε στις 22 Νοεμβρίου του 1963, κι ενώ προετοιμαζόταν να ερμηνεύσει Ραχμάνινοφ, στη Συμφωνική της Βοστώνη, το κοινό ενημερώνεται ότι ο Τζ. Φ. Κένεντι μόλις είχε δολοφονηθεί, τελικά, μετά από λίγο, η παράσταση ξεκίνησε. 

Κατά τη διάρκεια της καριέρας της έχει υπάρξει και κριτικής πολλών επιτροπών διαγωνισμών πιάνου. Πολλές εκτελέσεις της (πάνω από 100) του Σοπέν, του Μπραμς, του Μπετόβεν κ.ά., έχουν ηχογραφηθεί. Ωστόσο, περισσότερη γνωστή είναι για τις ηχογραφήσεις της σε έργα του Σοπέν, οι οποίες της έφεραν διάκριση στην Πολωνία, λαμβάνοντας το *Grand Prix du Disque Frédéric Chopin*, το 1995. Τον Σεπτέμβριο του 2006, κυκλοφόρησε και η βιογραφία της *Idil Biret - Une Pianiste Turque en France*, από τον Dominique Xardel. Αργότερα κυκλοφόρησε και τις 32 Σονάτες του Μπετόβεν, από δική της εταιρεία. Το 1971 έλαβε κρατικό βραβείο, από την Τουρκική Κυβέρνηση, η μεγαλύτερη καταξίωση για καλλιτέχνες στη χώρα.

## Παραπομπές


## Εξωτερικοί σύνδεσμοι

*  Idil Biret’s official website
* Idil Biret Archive 
* Hear İdil Biret in concert  from WGBH Radio Boston

Κατηγορία:Τούρκοι πιανίστες
Μουμτάζ Μαχάλ

**Η Μουμτάζ Μαχάλ** ήταν η κύρια σύζυγος του αυτοκράτορα της Μογγολικής αυτοκρατορίας της Ινδίας Σαχ Τζαχάν από τις 19 Ιανουαρίου 1612 μέχρι τις 17 Ιουνίου 1631.

## Οικογένεια
Γεννήθηκε στις 27 Απριλίου του έτους 1593. Το αρχικό της όνομα ήταν  Αρχουμάντ Μπάνου Μπέγκαμ. Καταγόταν από επιφανή περσική οικογένεια. Ο πατέρας της μάλιστα, ήταν ένας πλούσιος ευγενής της Αυτοκρατορίας των Μουγκάλ, ο Ασάφ Κχαν.

## Γάμος
Το έτος του γάμου της με τον μετέπειτα αυτοκράτορα, το 1612, επελέγη από τους αστρολόγους της αυλής για να είναι πιο αποτελεσματική η εξασφάλιση ενός ευτυχούς γάμου. Λίγο μετά τον γάμο τους ο πρίγκιπας Χουρράμ (Σαχ Τζαχάν) έδωσε στη Μπέγκαμ το νέο της όνομα, Μουμτάζ Μαχάλ που σημαίνει "η εκλεκτή του παλατιού". Την αγαπούσε παρά πολύ και για αυτόν τον λόγο δεν έδινε πολύ μεγάλη σημασία στις υπόλοιπες συζύγους του. Παρά τις πολυάριθμες εγκυμοσύνες, η Μαχάλ ταξίδεψε με τον σύζυγό της σε όλη την αυτοκρατορία των Μουγκάλ, ενώ επίσης τον ακολούθησε σε όλες τις στρατιωτικές εκστρατείες του. Κατά την διάρκεια του γάμου τους απέκτησαν δεκατέσσερα παιδιά, επτά εκ των οποίων πέθαναν στην γέννηση ή σε πολύ μικρή ηλικία.

## Εκπαίδευση και χαρακτήρας
Η Μουμτάζ ήταν αξιοθαύμαστη στον τομέα της μάθησης και ήταν ιδιαίτερα μορφωμένη και καλλιεργημένη.  Γνώριζε άριστα την αραβική και την περσική γλώσσα, ενώ επίσης μπορούσε και να συνθέσει ποιήματα στην τελευταία. Ήταν πολύ φημισμένη για την ειλικρίνεια, την καλοσύνη και την σεμνότητα της.

## Θάνατος
Η Μουμτάζ Μαχάλ απεβίωσε στο Μπουρχανπούρ από αιμορραγία το 1631 
, ενώ γεννούσε το δέκατο τέταρτο παιδί της. Το Τατζ Μαχάλ ανεγέρθηκε από τον σύζυγό της ως χώρος ανάπαυσης για αυτήν.

## Παραπομπές


Κατηγορία:Αυτοκράτειρες
Κατηγορία:Αυτοκρατορία των Μουγκάλ
Κατηγορία:Ιστορία της Ινδίας
Γλυκοπρωτεΐνη

**Γλυκοπρωτεΐνες** είναι πρωτεΐνες που περιέχουν αλυσίδες ολιγοσακχαριτών (γλυκάνες) ομοιοπολικά συνδεδεμένες με πλευρικές αλυσίδες αμινοξέων. Ο υδατάνθρακας προσκολλάται στην πρωτεΐνη σε μια συνμεταφραστική ή μεταμεταφραστική τροποποίηση. Αυτή η διαδικασία είναι γνωστή ως γλυκοζυλίωση. Οι εκκρινόμενες εξωκυτταρικές πρωτεΐνες συχνά γλυκοζυλιώνονται.

Στις πρωτεΐνες που έχουν τμήματα που εκτείνονται εξωκυτταρικά, τα εξωκυτταρικά τμήματα συχνά επίσης γλυκοζυλιώνονται. Οι γλυκοπρωτεΐνες είναι επίσης τις πιο πολλές φορές συμαντικές αναπόσπαστες μεμβρανικές πρωτεΐνες, όπου παίζουν ρόλο στις αλληλεπιδράσεις κυττάρου-κυττάρου. Σημαντικό είναι να διακρίνεται η γλυκοζυλίωση του ενδοπλασματικού δικτυωτού κεκρυφάλου του εκκριτικού συστήματος από την αναστρέψιμη κυτταρολυτική πυρηνική γλυκοζυλίωση. Οι γλυκοπρωτεΐνες της κυτοσόλης και του πυρήνα μπορούν να τροποποιηθούν μέσω της αναστρέψιμης προσθήκης ενός μοναδικού υπολείμματος GlcNAc το οποίο θεωρείται αμοιβαίο στη φωσφορυλίωση και οι λειτουργίες αυτών είναι πιθανό να είναι πρόσθετος ρυθμιστικός μηχανισμός που ελέγχει τη σηματοδότηση που βασίζεται στη φωσφορυλίωση. Αντίθετα, η κλασσική εκκριτική γλυκοζυλίωση μπορεί να είναι δομικά απαραίτητη. Για παράδειγμα, η αναστολή της συνδεδεμένης με ασπαραγίνη, δηλαδή Ν-συνδεδεμένης γλυκοζυλίωσης μπορεί να αποτρέψει την σωστή αναδίπλωση γλυκοπρωτεΐνης και η πλήρης αναστολή μπορεί να είναι τοξική σε ένα μεμονωμένο κύτταρο. Αντίθετα, η διαταραχή της επεξεργασίας της γλυκάνης (ενζυματική απομάκρυνση/προσθήκη υπολειμμάτων υδατάνθρακος στη γλυκάνη), η οποία συμβαίνει τόσο στο ενδοπλασματικό δίκτυο όσο και στο σωμάτιο Γκόλτζι, είναι επουσιώδης για απομονωμένα κύτταρα (ως ένδειξη για επιβίωση με αναστολείς γλυκοσιδών) αλλά μπορεί να οδηγήσει σε ανθρώπινη νόσο (συγγενείς διαταραχές της γλυκοζυλίωσης) και μπορεί να είναι θανατηφόρος σε πειραματόζωα. Είναι επομένως πιθανό ότι η λεπτή επεξεργασία των γλυκανών είναι σημαντική για την ενδογενή λειτουργικότητα, όπως την κυτταρική διακίνηση, αλλά αυτό είναι πιθανό να ήταν δευτερεύον του ρόλου της στις αλληλεπιδράσεις ξενιστή-παθογόνου. Ένα γνωστό παράδειγμα αυτού του τελευταίου αποτελέσματος είναι το σύστημα ομάδας αίματος ΑΒΟ.

## Παραπομπές
Λιπαριά

Η λιπαριά (επιστ. ονομ. *[[:en:Alosa_macedonica|Alosa macedonica]]*) είναι ενδημικό είδος ψαριού της λίμνης Βόλβης. Παρά το γεγονός ότι η Βόλβη επικοινωνεί με τη θάλασσα μέσω του ποταμού Ρήχειου και βρίσκεται σε μικρή απόσταση από αυτήν, η λιπαριά δεν μεταναστεύει στη θάλασσα, σε αντίθεση με τα συγγενικά της είδη που είναι κατά κανόνα μεταναστευτικά. 

## Ονομασία
Η περιγραφή της λιπαριάς καθώς και η ονομασία της έγινε για πρώτη φορά το 1921 από τον Ιταλό ιχθυολόγο Decio Vinciguerra, μαζί με το Αττικόψαρο (*Leucaspius marathonicus,* σήμερα *Pseudophoxinus marathonicus*) και τον Θεσσολογωβιό (Knipowitschia thessala). Ο Decio Vinciguerra είχε έλθει στην Ελλάδα τη δεύτερη δεκαετία του 1900 κι είχε περιοδεύσει ως εμπειρογνώμονας για τα αλιευτικά μας πράγματα, συλλέγοντας ταυτόχρονα και ψάρια.

## Περιγραφή
Η λιπαριά ξεχωρίζει από τα υπόλοιπα είδη του γένους *[[:en:Alosa|Alosa]]* από την παρουσία μικρών δοντιών στα υπερώια, 48 έως 50 σπόνδυλους και 106 ώς 128 μακριές και πυκνές βραγχιακές άκανθες πάνω στο πρώτο βραγχιακό τόξο. Το ολικό μέγιστο μήκος της μπορεί να φτάσει τα 35 cm.

## Αναπαραγωγή
Αναπαράγεται μια φορά το χρόνο και η αναπαραγωγική περίοδος διαρκεί από τα μέσα Ιουνίου μέχρι τα μέσα Αυγούστου. 

## Τροφικές συνήθειες
Η λιπαριά τρέφεται κυρίως με ζωοπλαγκτικούς οργανισμούς ασκώντας επιλεκτική θήρευση. Ωστόσο, τα μεγαλύτερα σε μέγεθος άτομα εκδηλώνουν προτίμηση στην ιχθυοφαγία, καταναλώνοντας ψάρια όπως *[[Ποντογωβιός|Knipowitschia caucasica]]* και *[[:en:European_bitterling|Rhodeus amarus]]*. 

## Αλίευση - κατανάλωση
Το ψάρι αυτό συναντάται μόνο στην συγκεκριμένη λίμνη και πουθενά αλλού παγκοσμίως. Οι ντόπιοι κάτοικοι το παστώνουν και το απολαμβάνουν σαν μεζέ μαζί με το τσίπουρό τους. Κάθε χρόνο στις αρχές του καλοκαιριού στη λίμνη Βόλβη, στο χώρο της Ιχθυόσκαλας στην παραλία της Μικρής Βόλβης γίνεται η "Γιορτή Λιπαριάς".

## Παραπομπές

## Πηγές

* Kottelat, M. & Freyhof, J. 2007. Handbook of European Freshwater Fishes. Kottelat, Cornol and Freyhof, Berlin, xiv + 646 pp

## Εξωτερικοί σύνδεσμοι
*http://ikee.lib.auth.gr/record/282639?ln=el

*http://biodiversity-info.gr/index.php/el/greek-nature-and-biodiversity/species/fauna/fish/alosa-macedonica 

Κατηγορία:Ψάρια
Κατηγορία:Ψάρια γλυκών υδάτων
Κατηγορία:Κλυπεόμορφα
Κατηγορία:Λίμνες της Ελλάδας
Κατηγορία:Πανίδα της Ελλάδας
Το Δεκαήμερο

***Το Δεκαήμερο*** (ιταλικά: *Decameron*), γνωστό και ως *Η ανθρώπινη κωμωδία* (*L'umana commedia*) είναι μια συλλογή ιστοριών από τον Ιταλό συγγραφέα του 14ου αιώνα Βοκάκιο. Το βιβλίο περιλαμβάνει 100 ιστορίες που λέει μια ομάδα αποτελούμενη από εφτά νέες γυναίκες και τρεις νέους άντρες οι οποίοι έχουν βρει καταφύγιο σε μία απομονωμένη βίλα λίγο έξω από τη Φλωρεντία ώστε να γλυτώσουν από τον Μαύρο Θάνατο, η οποία μαστίζει την πόλη. Ο Βοκάκιος πιθανότατα συνέλαβε την ιδέα για το *Δεκαήμερο* λίγο μετά την επιδημία του 1348 και το είχε ολοκληρώσει το 1353. Οι διάφορες ιστορίες αγάπης που αναφέρονται στο *Δεκαήμερο* κυμαίνονται από ερωτικές μέχρι τραγικές. Ιστορίες χαρίσματος, αστείων και μαθημάτων ζωής συνθέτουν το μωσαϊκό του βιβλίου. Πέρα από την λογοτεχνική του αξία και την ευρεία επιρροή που άσκησε (π.χ. Οι ιστορίες του Καντέρμπουρι, του Τζέφρι Τσόσερ), *το Δεκαήμερο* αποτελεί παράλληλα καταγραφή της ζωής της εποχής. Είναι γραμμένο στην καθομιλουμένη φλωρεντινή γλώσσα και θεωρείται αριστούργημα του κλασικού πρώιμου ιταλικού πεζού λόγου.

## Παραπομπές


Κατηγορία:Μεσαιωνική ιταλική λογοτεχνία
Κατηγορία:Διήγημα
Στερεότυπο

[μικρογραφία|Μια [Αντισημιτισμός|αντισημιτική καρικατούρα του 1873 που απεικονίζει τα στερεότυπα φυσικά χαρακτηριστικά ενός Εβραίου.]]
Στην κοινωνική ψυχολογία, το **στερεότυπο** είναι η υπεργενικευμένη πεποίθηση σχετικά με μια κατηγορία ανθρώπων. Είναι η προσδοκία ότι ο άνθρωπος που ανήκει σε μια συγκεκριμενη κοινωνική ομάδα έχει όλα τα χαρακτηριστικά της ομάδας στην οποία ανήκει. Παραδείγματα στερεότυπων πεποιθήσεων είναι ότι «οι πολιτικοί είναι διεφθαρμένοι», «οι γυναίκες είναι συναισθηματικές», «οι μεσογειακοί λαοί είναι θερμόαιμοι», «οι αλλοδαποί είναι εγκληματίες», «οι Γερμανοί είναι οργανωτικοί», «οι όμορφες γυναίκες έχουν κακό χαρακτήρα» κτλ.  Ο τύπος της προσδοκίας μπορεί να ποικίλλει: μπορεί να είναι για παράδειγμα μια προσδοκία σχετικά με την προσωπικότητα, τις προτιμήσεις ή τις ικανότητες ενός ανθρώπου. 

Τα στερεότυπα είναι γενικευμένα, επειδή το άτομο υποθέτει ότι το στερεότυπο που πιστεύει για μια κατηγορία ανθρώπων ισχύει για κάθε μεμονωμένο άτομο σε μια συγκεκριμένη κατηγορία ατόμων. Ενώ τέτοιες γενικεύσεις μπορεί να φανούν χρήσιμες όταν γίνονται γρήγορες αποφάσεις, αυτές οι γενικεύσεις μπορεί να είναι εσφαλμένες όταν εφαρμόζονται για συγκεκριμένα πρόσωπα. Τα στερεότυπα οδηγούν στην κοινωνική κατηγοριοποίηση, η οποία είναι ένας από τους λόγους ανάπτυξης συμπεριφορών προκατάληψης. Τέλος, η ανάπτυξη συμπεριφορών προκατάληψης μπορεί να γίνει για διάφορους λόγους.

## Παραπομπές



Κατηγορία:Γνωστικές προκαταλήψεις
Κατηγορία:Προκαταλήψεις
Κατηγορία:Διάκριση
Μαρσέλο Μπρόζοβιτς

Ο **Μαρσέλο Μπρόζοβιτς** (*Marcelo Brozović*, 16 Νοεμβρίου 1992) είναι Κροάτης ποδοσφαιριστής ο οποίος αγωνίζεται ως μέσος για την Αλ Νασρ Ριάντ και την εθνική ομάδα της Κροατίας.

Ξεκίνησε την επαγγελματική του καριέρα από την Χρβάρτσκι Ντραγκόβολιατς, συνέχισε το 2011 στη Λοκομοτίβα και την επόμενη χρονιά μεταγράφηκε στην Δυναμό Ζάγκρεμπ. Το 2016 αποκτήθηκε από την Ίντερ, στην οποία έχει υπάρξει αρχηγός. Το καλοκαίρι του 2023 πήρε μεταγραφή από την Ίντερ στην Αλ Νασρ Ριάντ. 

Σε επίπεδο εθνικών, ο Μπρόζοβιτς αγωνίζεται με την εθνική Κροατίας, με την οποία έχει πραγματοποιήσει 51 εμφανίσεις και σκοράρει 6 φορές. Πραγματοποίησε το ντεμπούτο του στο παγκόσμιο κύπελλο 2014, ενώ επιλέχθηκε στις ομάδες που εκπροσώπησαν την Κροατία στο Euro 2016 και στο Μουντιάλ 2018, με την εθνική Κροατίας στο δεύτερο να φτάνει μέχρι τον τελικό. Στην εθνική σχηματίζει ένα δυναμικό τρίγωνο με τον Λούκα Μόντριτς και τον Ιβάν Ράκιτιτς.

## Παραπομπές


Κατηγορία:Κροάτες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές ΝΚ Χρβάρτσκι Ντραγκόβολιατς
Κατηγορία:Ποδοσφαιριστές ΝΚ Λοκομοτίβα
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Ίντερ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Ιβάν Στρίνιτς

Ο **Ιβάν Στρίνιτς** (*Ivan Strinić*, 17 Ιουλίου 1987) είναι Κροάτης ποδοσφαιριστής ο οποίος αγωνίζεται ως αριστερός αμυντικός και τώρα είναι ελεύθερος συμβολαίου, ενώ έχει αγωνιστεί με την εθνική Κροατίας.

Αν και ξεκίνησε από τα τμήματα υποδομής της Χάιντουκ Σπλιτ, το επαγγελματικό του ντεμπούτο έγινε με την Λε Μαν Β, ενώ αργότερα αποκτήθηκε από την Χρβάρτσκι Ντραγκόβολιατς, πρωτού αποκτηθεί ξανά από την Χάιντουκ Σπλιτ. Το 2011 υπέγραψε συμβόλαιο με τη Ντνίπρο για τέσσερα εκατομμύρια ευρώ. Το 2015 επέλεξε να μην ανανεώσει το συμβόλαιό του και αποκτήθηκε από την Νάπολι για δύο χρόνια και έπειτα από τη Σαμπντόρια και τέλος τη Μίλαν, όπου και οι δύο πλευρές συμφώνησαν τη λήξη του συμβολαίου τον Αύγουστο του 2019. Το 2018 διαγνώστηκε με καρδιακό πρόβλημα και όταν αυτό αντιμετωπίστηκε δεν ήταν πλέον σε φόρμα, με αποτέλεσμα να σταματήσει να αγωνίζεται επαγγελματικά.

Πραγματοποίησε το ντεμπούτο του με την εθνική ομάδα το 2010 και συμμετείχε στο Euro 2012, αλλά έχασε αυτό του 2016 λόγω τραυματισμού. Επιλέχθηκε επίσης να εκπροσωπήσει την Κροατία στο Μουντιάλ 2018, φτάνοντας μέχρι τον τελικό, με τον Στρίνιτς να αγωνίζεται βασικός στα περισσότερα παιχνίδια.

## Παραπομπές


Κατηγορία:Κροάτες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Λε Μαν ΦΚ
Κατηγορία:Ποδοσφαιριστές ΝΚ Χρβάρτσκι Ντραγκόβολιατς
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές ΦΚ Ντνίπρο Ντνιπροπετρόφσκ
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Άντε Ρέμπιτς

Ο **Άντε Ρέμπιτς** (*Ante Rebić*, 21 Σεπτεμβρίου 1993) είναι Κροάτης ποδοσφαιριστής ο οποίος αγωνίζεται ως επιθετικός για την  Μπεσίκτας και στην Εθνική ομάδα ποδοσφαίρου της Κροατίας

## Παραπομπές


Κατηγορία:Κροάτες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές ΡΝΚ Σπλιτ
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές ΡΜ Λειψίας
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Μίλαν Μπάντελ

Ο **Μίλαν Μπάντελ** ή **Μπάντελι**  (*Milan Badelj*, 25 Φεβρουαρίου 1989) είναι Κροάτης πρώην διεθνής ποδοσφαιριστής ο οποίος αγωνιζόταν ως μέσος. Κατά την διάρκεια της καριέρας του, σημείωσε 55 εμφανίσεις και 2 γκολ με την εθνική ομάδα της Κροατίας.

Ο Μπάντελι ξεκίνησε την επαγγελματικά καριέρα από τη Δυναμό Ζάγκρεμπ, αλλά έδωσε τον πρώτο του επαγγελματικό αγώνα ως δανεικός στην Λοκομοτίβα. Επέστρεψε στη Δυναμό και κλήθηκε να καλύψει το κενό του Λούκα Μόντριτς, ο οποίος πήρε εκείνη τη χρονιά μεταγραφή για τη Τότεναμ. Πραγματοποίησε καλές εμφανίσεις με την ομάδα και το 2012 πήρε μεταγραφή για το Αμβούργο. Το 2014 αποκτήθηκε από τη Φιορεντίνα και μετά το θάνατο του Νταβίντε Αστόρι ορίστηκε αρχηγός της ομάδας. Η Λάτσιο τον απέκτησε ως ελεύθερο το 2018 και το 2019 δόθηκε δανεικός στη Φιορεντίνα με υποχρέωση αγοράς. Το 2020 αποκτήθηκε από την Τζένοα.

Πραγματοποίησε το ντεμπούτο του με την εθνική αντρών το 2012. Επιλέχθηκε στις ομάδες που εκπροσώπησαν την Κροατία στο Euro 2012, Euro 2016, Μουντιάλ 2014 και Μουντιάλ 2018, με την εθνική Κροατίας να φτάνει στο τελευταίο στον τελικό. Ο ίδιος έχει 50 συμμετοχές με το εθνόσημο.

## Παραπομπές


Κατηγορία:Κροάτες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές ΝΚ Λοκομοτίβα
Κατηγορία:Κροάτες ποδοσφαιριστές στο εξωτερικό
Κατηγορία:Ποδοσφαιριστές Αμβούργο ΣΦ
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Τζένοα
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Μάρκο Πιάτσα

Ο **Μάρκο Πιάτσα** (*Marko Pjaca*, 6 Μαΐου 1995) είναι Κροάτης ποδοσφαιριστής ο οποίος αγωνίζεται ως πλάγιος επιθετικός για την Τορίνο, δανεικός από τη Γιουβέντους, και την εθνική ομάδα της Κροατίας.

Ο Πιάτσα ξεκίνησε την επαγγελματική πορεία από τη Λοκομοτίβα το 2012, πριν μετακινηθεί στη Δυναμό Ζάγκρεμπ το 2014. Μετά από συνεχόμενα νταμπλ Κροατίας με τη Δυνάμο, μεταγράφηκε στη Γιουβέντους το 2016, όπου πάλι κέρδισε το νταμπλ την πρώτη του σαιζόν. Στη συνέχεια ο Πιάτσα δόθηκε δανεικός, αρχικά στη Σάλκε 04 για το δεύτερο μισό της σαιζόν, στη Φιορεντίνα τη σαιζόν 2018-19, μετά στην Άντερλεχτ, στην Τζένοα και στην Τορίνο.

Σε διεθνές επίπεδο, ο Πιάτσα έχει εκπροσωπήσει την Κροατία στο Euro 2016 και στο Μουντιάλ 2018, όπου η Κροατία έφτασε μέχρι τον τελικό.

## Παραπομπές


Κατηγορία:Κροάτες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές ΝΚ Λοκομοτίβα
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2024
Γιόζιπ Πίβαριτς

Ο **Γιόζιπ Πίβαριτς** (*Josip Pivarić*, 30 Ιανουαρίου 1989) είναι Κροάτης ποδοσφαιριστής ο οποίος αγωνίζεται ως αμυντικός για τη Λοκομοτίβα και την εθνική ομάδα της Κροατίας.

Ο Πίβαριτς ξεκίνησε την επαγγελματική του καριέρα το 2008 από τη Δυναμό Ζάγκρεμπ, όμως μέχρι το 2011 είχε δοθεί δανεικός στη Λοκομοτίβα. Πραγματοποίησε καλές εμφανίσεις με τη Δυναμό και το 2015 σκόραρε στο Τσάμπιονς Λιγκ στη νίκη της Δυναμό έναντι της Άρσεναλ. Το 2017 αποκτήθηκε με τριετές συμβόλαιο από τη Δυναμό Κιέβου και το 2020 επέστρεψε στη Λοκομοτίβα.

Ο Πίβαριτς πραγματοποίησε το ντεμπούτο του με την εθνική αντρών της Κροατίας το 2013. Επιλέχθηκε να εκπροσωπήσει την Κροατία στο Μουντιάλ 2018, όπου αγωνιζόταν συχνά ως αλλαγή του βασικού αριστερού αμυντικού της ομάδας Ιβάν Στρίνιτς. Έχει 26 συμμετοχές με το εθνόσημο.

## Παραπομπές


Κατηγορία:Κροάτες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές ΝΚ Λοκομοτίβα
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές ΦΚ Ντιναμό Κιέβου
Κατηγορία:Ποδοσφαιριστές Παγκοσμίου Κυπέλλου 2018
Ρενέ Ιγκίτα

Ο **Ρενέ Ιγκίτα** (*René Higuita*, γεννήθηκε 27 Αυγούστου 1966) είναι Κολομβιανός πρώην ποδοσφαιριστής, ο οποίος αγωνιζόταν ως τερματοφύλακας. Έχει το παρατσούκλι "Ελ Λόκο" (ο Τρελός) για το στυλ παιχνιδιού του, το οποίο περιελάμβανε συχνές εξόδους από το καρέ και κατοχή μπάλας με τα πόδια, καθώς και τη ροπή που είχε προς το δραματικό. Έχοντας πετύχει 43 γκολ, είναι ένας από τους πέντε τερματοφύλακες με τα περισσότερα γκολ.

Ο τρόπος παιχνιδιού του παρουσιάστηκε για πρώτη φορά στο παγκόσμιο κοινό κατά τη διάρκεια του Παγκόσμιο Κύπελλο του 1990, και κρίθηκε πρωτοποριακός, εμπνέοντας τους τερματοφύλακες να δώσουν περισσότερο έμφαση και να αναλάβουν περισσότερες ευθύνες όταν είναι μακριά από το τέρμα. Ο τρόπος παιχνιδιού του βοήθησε την Κολομβία να περάσει στο τους ομίλους, όμως στους "16" απέναντι στο Καμερούν, ενώ βρισκόταν μακριά από το τέρμα, προσπάθησε να ντριπλάρει ανεπιτυχώς τον Ροζέ Μιλά, με αποτέλεσμα να χάσει την μπάλα και ο Ροζέ Μιλά να σκοράρει, δίνοντας την πρόκριση στο Καμερούν.

Επίσης, θεωρείται ότι εφηύρε το λεγόμενο "χτύπημα του σκορπιού", όπου ο τερματοφύλακας βουτάει προς τα εμπρός φέρνοντας τα πόδια πάνω από το κεφάλι και στην πορεία αποκρούει και την μπάλα με δύο πόδια του. Στην πράξη είναι διασημότερο όταν το χρησιμοποίησε σε ένα φιλικό αγώνα με την Εθνική Αγγλίας το 1995 αποκρούοντας μία σέντρα του Τζέιμι Ρέντναπ.

Σε επίπεδο συλλόγων έχει αγωνιστεί σε πολλές ομάδες, αλλά τις περισσότερες συμμετοχές τις είχε στην Ατλέτικο Νασιονάλ.

## Παραπομπές


## Εξωτερικοί σύνδεσμοι
* 

Κατηγορία:Κολομβιανοί ποδοσφαιριστές
Κατηγορία:Τερματοφύλακες ποδοσφαιριστές που έχουν βάλει γκολ
Κατηγορία:Ποδοσφαιριστές Εθνικής Κολομβίας
Κατηγορία:Ποδοσφαιριστές Πρωταθλήματος Κολομβίας
Κατηγορία:Ποδοσφαιριστές Ατλέτικο Νασιονάλ
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Κόπα Αμέρικα 1987
Κατηγορία:Ποδοσφαιριστές Κόπα Αμέρικα 1989
Κατηγορία:Ποδοσφαιριστές Κόπα Αμέρικα 1991
Κατηγορία:Ποδοσφαιριστές Κόπα Αμέρικα 1995
Κατηγορία:Ποδοσφαιριστές Κόπα Αμέρικα 1999
Αντρέι Κράμαριτς

Ο **Αντρέι Κράμαριτς** (*Andrej Kramarić*, 19 Ιουνίου 1991) είναι Κροάτης ποδοσφαιριστής, ο οποίος αγωνίζεται ως επιθετικός ή επιθετικός μέσος με την 1899 Χοφενχάιμ και την εθνική ομάδα της Κροατίας.

Ο Κράμαριτς άρχισε την ποδοσφαιρική του καριέρα στη Δυναμό Ζάγκρεμπ και κατέχει το ρεκόρ του κορυφαίου νεαρού σκόρερ στην ιστορία του συλλόγου. Χαρακτηρίστηκε ως ένα από τα μεγαλύτερα ταλέντα του συλλόγου και αγωνίστηκε πρώτη φορά επαγγελματικά σε ηλικία 17 ετών. Το 2013, μετά από διαφωνία με τη διοίκηση της Δυναμό, ο Κράμαριτς πήρε μεταγραφή για τη Ριέκα, όπου σκόραρε 37 φορές σε 42 αγώνες πρωταθλήματος, πριν αποκτηθεί από τη Λέστερ Σίτι για 9 εκατομμύρια ευρώ. Έπαιξε για ενάμιση χρόνο εκεί, και στη συνέχεια δόθηκε δανεικός στη Χοφενχάιμ, πριν αποκτηθεί μονίμως.

Ο Κράμαριτς είχε 53 συμμετοχές και 22 γκολ με τις νεανικές ομάδες της εθνικής Κροατίας. Πραγματοποίησε το ντεμπούτο του με την εθνική αντρών το 2014 και συμμετείχε στις ομάδες που εκπροσώπησαν την Κροατία στο Euro 2016 και στο Μουντιάλ 2018, όπου στη δεύτερη η Κροατία έφτασε στον τελικό. Ο ίδιος σκόραρε στα προημιτελικά ενάντια στη Ρωσία.

## Παραπομπές


Κατηγορία:Κροάτες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές ΧΝΚ Ριέκα
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Χόφενχαϊμ 1899
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Μάρκο Ματεράτσι

Ο **Μάρκο Ματεράτσι** (ιταλ.: *Marco Materazzi*, 19 Αυγούστου 1973) είναι Ιταλός παλαίμαχος ποδοσφαιριστής και προπονητής. Αγωνίστηκε ως αμυντικός και κατέκτησε με την εθνική ομάδα της Ιταλίας το Μουντιάλ του 2006.
## Καριέρα
Στα πρώτα στάδια της καριέρας του, ο Ματεράτσι αγωνίστηκε με διάφορες ιταλικές ομάδες της Σέριε Β και Σέριε C και με την Έβερτον. Αγωνίστηκε δύο σεζόν με την Περούτζια και υπέγραψε συμβόλαιο ύψους 10 εκατομμυρίων ευρώ με την Ίντερ το 2001, με την οποία αγωνίστηκε για δέκα χρόνια. Σε επίπεδο συλλόγων, έχει κερδίζει πέντε πρωταθλήματα στη σειρά με την Ίντερ, ένα Τσάμπιονς Λιγκ, ένα παγκόσμιο πρωτάθλημα συλλόγων, τέσσερα Κόπα Ιτάλια και το Σούπερκοπα Ιταλιάνα τέσσερις φορές.

Ο Ματεράτσι αγωνίστηκε 41 φορές με το εθνόσημο από το ντεμπούτο του το 2001 μέχρι το 2008, και έπαιξε σε δύο παγκόσμια κύπελλα και δύο ευρωπαϊκά πρωταθλήματα. Ήταν ένας από τους παίκτες κλειδιά στον τελικό του Παγκοσμίου Κυπέλλου το 2006 ενάντια στη Γαλλία, όπου σκόραρε το γκολ της Ιταλίας και στην παράταση δέχτηκε κεφαλιά στο στήθος από τον Ζιντάν, ο οποίος τιμωρήθηκε με κόκκινη κάρτα. Στη συνέχεια, η Ιταλία κέρδισε το Μουντιάλ στα πέναλτι, όπου ο Ματεράτσι σκόραρε ξανά.

Μια προκλητική και αμφιλεγόμενη μορφή του ποδοσφαίρου, είναι περισσότερο γνωστός για τον πολύ επιθετικό τρόπο παιχνιδιού ως αμυντικός, καθώς και τα στενά μαρκαρίσματα και δυνατά τάκλιν, με αποτέλεσμα να δεχτεί πάνω από 60 κίτρινες και 25 κόκκινες κάρτες κατά τη διάρκεια της καριέρας του. Εξαιτίας της προκλητικότητάς του και του ταμπεραμέντου του, έχει λογομαχήσει με πολλούς παίκτες.

## Παραπομπές

## Εξωτερικοί σύνδεσμοι
*

Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Ίντερ
Κατηγορία:Αμυντικοί ποδοσφαιριστές
Κατηγορία:Ιταλοί προπονητές ποδοσφαίρου
Κατηγορία:Ξένοι ποδοσφαιριστές στην Ινδία
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Κάρπι ΦΚ 1909
Κατάλογος πολιτικών κομμάτων του Μαυροβουνίου

Το Μαυροβούνιο έχει ένα πολυκομματικό σύστημα, με πολυάριθμα πολιτικά κόμματα, από τα οποία ποτέ κανένα δεν έχει κερδίσει σε εκλογές την απόλυτη πλειοψηφία.  Για το λόγο αυτό τα κόμματα συνεργάζονται μεταξύ τους και σχηματίζουν κυβερνήσεις συνασπισμού.

## Πολιτικά κόμματα
### Κοινοβουλευτικά κόμμα

### Κόμματα χωρίς κοινοβουλευτική εκπροσώπηση

## Παραπομπές


Κατηγορία:Πολιτικά κόμματα Μαυροβουνίου
Πολιτικων Κομματων Μαυροβουνιου
Φάμπιο Γκρόσο

Ο **Φάμπιο Γκρόσο** (28 Νοεμβρίου 1977) είναι Ιταλός παλαίμαχος διεθνής ποδοσφαιριστής, ο οποίος αγωνιζόταν ως αμυντικός, και προπονητής, με τελευταία ομάδα την Μπρέσια.

Αφότου έπαιξε για πολλούς μικρότερους συλλόγους, όπως οι Ρενάτο Κούρι, Κιέτι και Περούτζια, έγινε περισσότερο γνωστός τις δύο σεζόν που αγωνίστηκε με τη Παλέρμο, με αποτέλεσμα το 2006 να πάρει μεταγραφή για την τότε πρωταθλήτρια Ίντερ. Τη μόνη χρονιά που έμεινε στην Ίντερ κέρδισε ένα πρωτάθλημα και ένα Σουπερκόπα Ιταλιάνα. Μετά την Ίντερ αγωνίστηκε με τη Λυόν στη Γαλλία και έπειτα με τη Γιουβέντους. Αποσύρθηκε το 2012, αφότου πήρε το Σκουντέτο με τη Γιουβέντους.

Σε διεθνές επίπεδο, ο Γκρόσο πραγματοποιήσε 48 εμφανίσεις με την εθνική ομάδα ανδρών της Ιταλίας από το 2003 μέχρι το 2009 και σκόραρε στην παράταση το καθοριστικό πρώτο τέρμα ενάντια στη Γερμανία στον ημιτελικό του παγκοσμίου κυπέλλου του 2006. Επίσης σκόραρε το νικηφόρο πέναλντι ενάντια στη Γαλλία στον τελικό, με αποτέλεσμα η Ιταλία να κερδίσει το κύπελλο για τέταρτη φορά στην ιστορία της. Επίσης αγωνίστηκε στο Euro 2008.

## Παραπομπές


Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Ίντερ
Κατηγορία:Αμυντικοί ποδοσφαιριστές
Κατηγορία:Ιταλοί προπονητές ποδοσφαίρου
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Προπονητές ποδοσφαίρου Σέριε Α
Κατηγορία:Προπονητές ποδοσφαίρου Ελλάς Βερόνα
Κάτω Κορυφή Πέλλας

Η **Κάτω Κορυφή** είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας με υψόμετρο 840 μέτρα.

## Γεωγραφικά - ιστορικά στοιχεία
Η Κάτω Κορυφή βρίσκεται στα σύνορα της Ελλάδας με τη Βόρεια Μακεδονία. Είναι κτισμένη στις ανατολικές πλαγιές της οροσειράς Βόρας, νότια από τα Λουτρά Πόζαρ και μέσα ανατολικά όρια του χαρακτηρισμένου βιότοπου CORINE «Όρη Βόρας (Καϊμακτσαλάν), Πίνοβο και Τζένα». Παλαιότερα ονομαζόταν *Κάτω Ρόδοβο* και έτσι αναφέρεται, μετά την απελευθέρωση, το 1918 στο ΦΕΚ 152Α - 09/07/1918 να προσαρτάται στην τότε κοινότητα Σαρακινόβου. Μετονομάστηκε σε Κάτω Κορυφή το 1925 με το ΦΕΚ 148Α - 13/06/1925. Σύμφωνα με το σχέδιο Καλλικράτης, μαζί με τους Σαρακηνούς αποτελούν την τοπική κοινότητα Σαρακηνών που ανήκει στη δημοτική ενότητα Αριδαίας του Δήμου Αλμωπίας και σύμφωνα με την απογραφή του 2011 έχει πληθυσμό 62 κατοίκους.

## Παραπομπές


Κατηγορία:Δήμος Αλμωπίας
Κατηγορία:Χωριά της περιφερειακής ενότητας Πέλλας
Μάουρο Καμορανέζι

Ο **Μάουρο Καμορανέζι** (*Mauro Camoranesi*, 4 Οκτωβρίου 1976) είναι Αργεντινός-Ιταλός παλαίμαχος ποδοσφαιριστής, ο οποίος αγωνιζόταν ως δεξιός μέσος ή δεξιός επιθετικός, και προπονητής ποδοσφαίρου. Σήμερα προπονεί την Ανόρθωση Αμμοχώστου. 

Ο Καμορανέζι ξεκίνησε την καριέρα του στην Αργεντινή το 1995, έπειτα έπαιξε στο Μεξικό για τη Σάντος Λαγούνα και την Κρους Ασούλ και στην Ουρουγουάη με τη Μοντεβιδέο Γουόντερερς. Το 2000, μετακόμισε στην Ιταλία και αγωνίστηκε για τη Βερόνα, όπου με τις καλές του επιδόσεις τράβηξε το ενδιαφέρον της Γιουβέντους, η οποία τον απέκτησε το 2002. Την πρώτη χρονιά ο Καμορανέζι κέρδισε το πρωτάθλημα και το Σουπερκόπα και έφτασε μέχρι τον τελικό του Τσάμπιονς Λιγκ. Παρέμεινε στη Γιουβέντους μέχρι το 2010, οπότε και στη συνέχεια αποκτήθηκε από τη Στουτγκάρδη και έπειτα τη αργεντίνικη Λανούς και τη Ρασίγκ Κλουμπ, μέχρι που αποσύρθηκε το 2014. Ύστερα ασχολήθηκε με την προπονητική και έχει προπονήσει την μεξικανική Κόρας δε Τέπικ και την αργεντίνικη Τίγρε.

Ο Καμορανέζι γεννήθηκε και μεγάλωσε στην Αργεντινή, αλλά προτίμησε να εκπροσωπήσει σε διεθνές επίπεδο την Ιταλία, με την οποία πραγματοποίησε το ντεμπούτο του το 2003. Με την εθνική Ιταλίας συμμετείχε στα Euro 2004 και Euro 2008, ήταν μέλος της πρωταθλήτριας ομάδας στο Μουντιάλ 2006 και συμμετείχε επίσης στο Μουντιάλ 2010.

## Παραπομπές


Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Μπούντεσλιγκα
Κατηγορία:Μέσοι ποδοσφαιριστές
Κατηγορία:Ιταλοί προπονητές ποδοσφαίρου
Κατηγορία:Ποδοσφαιριστές Αλντοσίβι
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Αργεντινοί ιταλικής καταγωγής
Γιαν Κόλερ

Ο **Γιαν Κόλερ** (*Jan Koller*, γεννήθηκε 30 Μαρτίου 1973) είναι Τσέχος  επαγγελματίας πρώην ποδοσφαιριστής ο οποίος αγωνιζόταν ως κεντρικός επιθετικός. Είναι κάτοχος του ρεκόρ διεθνών τερμάτων της εθνικής ομάδας της χώρας του με 55.

Ξεκίνησε την καριέρα του από την Σπάρτα Πράγας και στη συνέχεια μετακινήθηκε στο Βέλγιο, όπου αναδείχθηκε σε πρώτο σκόρερ του πρωταθλήματος το 1998–99 με τη Λόκερεν. Αργότερα με την Άντερλεχτ κατέκτησε δύο φορές το βελγικό πρωτάθλημα. Το 2001 πήρε μεταγραφή για τη Μπορούσια Ντόρτμουντ, όπου κέρδισε τη Μπουντεσλίγκα την πρώτη του χρονιά και σκόραρε 73 φορές σε 167 επίσημα παιχνιδία σε πέντε σεζόν. Αργότερα στην καριέρα του πέρασε από πολλές ομάδες στη Γαλλία, Γερμανία και Ρωσία. Χαρακτηριζόταν από το μεγάλο του ύψος, που συνδυάζονταν με τη δύναμη και τις κεφαλιές του.

Ο Κόλερ είναι ο πρώτος σκόρερ της εθνικής ομάδας της Τσεχίας, με 55 σκολ σε 91 εμφανίσεις κατά τη διάρκεια μιας δεκαετίας, αρχίζοντας από το 1999. Εκπροσώπησε τη χώρα σε τρία Ευρωπαϊκά Πρωταθλήματα και στο Παγκόσμιο Κύπελλο Ποδοσφαίρου 2006.

## Τίτλοι και διακρίσεις

**Σπάρτα Πράγας**
* Πρωτάθλημα Τσεχίας : 1994–95
* Κύπελλο Τσεχίας : 1995–96
**Άντερλεχτ**
* Πρωτάθλημα Βελγίου (2) : 1999–2000, 2000–01
* Σούπερ Κύπελλο Βελγίου (2) : 2000, 2001
**Μπορούσια Ντόρτμουντ**
* Μπουντεσλίγκα : 2001–02

**Ατομικές διακρίσεις**
* Πρώτος σκόρερ του πρωταθλήματος Βελγίου  : 1998–99
* Τσέχος ποδοσφαιριστής της χρονιάς : 1999
* Καλύτερος ποδοσφαιριστής της χρονιάς στο Βέλγιο (Βελγικό Χρυσό Παπούτσι) : 2000

## Δείτε επίσης
* Κατάλογος ποδοσφαιριστών ανδρών με 50 ή περισσότερα διεθνή γκολ
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


## Εξωτερικοί σύνδεσμοι
* 

Κατηγορία:Τσέχοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Τσεχίας
Κατηγορία:Ποδοσφαιριστές Σπάρτα Πράγας
Κατηγορία:Ποδοσφαιριστές ΚΣΚ Λόκερεν
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές ΦΚ Νυρεμβέργη
Κατηγορία:Ποδοσφαιριστές ΦΚ Κρίλια Σοβέτοφ Σαμάρα
Κατηγορία:Ποδοσφαιριστές ΑΣ Κάννες
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Μονή Βουλκάνου Μεσσηνίας

Η **Μονή Βουλκάνου** είναι οικισμός και μοναστήρι της Μεσσηνίας. Βρίσκεται στο όρος Ιθώμη, σε υψόμετρο 359 μέτρων και σε μικρή απόσταση από την Αρχαία Μεσσήνη και τη Βαλύρα. Διοικητικά υπάγεται στο Δήμο Μεσσήνης και εκκλησιαστικά στην Ιερά Μητρόπολη Μεσσηνίας.

## Ιστορία
μικρογραφία|1) Ιερά Μονή Βουλκάνου Μεσσηνίας|εναλλ.=
Η Ιερά Μονή Κοιμήσεως της Θεοτόκου Βουλκάνου είναι το ιστορικότερο και μεγαλύτερο Μοναστήρι στη Μεσσηνία. Η Μονή έχει μεγάλη εθνική και εκκλησιαστική δράση. Στο διάβα του χρόνου εγκαταβίωσαν σε αυτή πλειάδα Μοναχών, οι οποίοι διακρίθηκαν για την  ενάρετη άσκηση και την θαυμαστή του βίου διαγωγή τους. Περί τους 10 πατέρες εξ΄ αυτών έχουν προαχθεί σε Επισκόπους.

Η αρχική της θέση ήταν στην κορυφή του όρους Ιθώμη, εκεί όπου υπήρχε αρχαίο ιερό του Δία Ιθωμάτα. Ιδρύθηκε σύμφωνα με την παράδοση το 725 από εικονολάτρες καλόγερους και το καθολικό της, αφιερωμένο στην Κοίμηση της Θεοτόκου, είναι διακοσμημένο με αξιόλογες τοιχογραφίες του 1608, έργα των αδελφών Μόσχου από το Ναύπλιο. Στις αρχές του 17ου αιώνα, λόγω των δυσκολιών διαβίωσης, οι καλόγεροι την εγκατέλειψαν και μεταφέρθηκαν χαμηλότερα, στη σημερινή θέση. 
μικρογραφία|2) Ιερά Μονή Βουλκάνου Μεσσηνίας|εναλλ.=
Στα χρόνια της Τουρκοκρατίας η μονή γνώρισε μεγάλη ακμή, ήταν σταυροπηγιακή και διέθετε μεγάλη περιουσία και μετόχια στη Μεσσηνία αλλά και στη Σμύρνη. Ήταν καταφύγιο αρματολών και κλεφτών και στην επανάσταση του 1821 είχε σημαντική συμβολή, με την προσφορά χρημάτων και τροφίμων. Πυρπολήθηκε από τα στρατεύματα του Ιμπραήμ πασά το 1825 και οι μοναχοί της κατέφυγαν στη Μάνη και στη Ζάκυνθο, παίρνοντας μαζί τους και την εικόνα της Παναγίας, αλλά επανήλθαν το 1828. Από τότε η μονή λειτουργεί χωρίς διακοπή.

Το συγκρότημα περιβάλλεται από κτίσματα κελιών και βοηθητικών χώρων. Το καθολικό κτίστηκε το 1701 και πήρε τη σημερινή του μορφή στις αρχές του 20ού αιώνα. Είναι σταυροειδής ναός με τρούλο και στο εσωτερικό του διέθετε αξιόλογες τοιχογραφίες, που καταστράφηκαν από τον Ιμπραήμ και επικαλύφθηκαν με ασβέστη το 1882. Στον ναό φυλάσσεται η εξαιρετικής τέχνης θαυματουργή εικόνα της Παναγίας Βουλκανιώτισσας ή Οδηγήτριας, που λέγεται ότι είναι έργο του Ευαγγελιστή Λουκά. Η μονή διαθέτει λείψανα αγίων και πολλά κειμήλια, που εκτίθενται σε μουσειακό χώρο.

## Διοικητικές μεταβολές
Στις 18-12-1920 γίνεται αναγνώριση του οικισμού Μονή Βουλκάνου (ως τότε αναφέρεται ως Μονή Κοιμήσεως Θεοτόκου) και προσάρτησή του στην κοινότητα Μαυρομματίου Ιθώμης. Στις 04-12-1997 ο οικισμός αποσπάται από την κοινότητα Μαυρομματίου Ιθώμης και προσαρτάται στο Δήμο Ιθώμης και στις 07-06-2010 ο οικισμός αποσπάται από το Δήμο Ιθώμης και προσαρτάται στο Δήμο Μεσσήνης.

Η Μονή Βουλκάνου έχει πληθυσμό 2 κατοίκων, σύμφωνα με την Απογραφή του 2011.

## Παραπομπές


## Εξωτερικοί σύνδεσμοι
* 

Κατηγορία:Αξιοθέατα στην Πελοπόννησο
Κατηγορία:Μονές της περιφερειακής ενότητας Μεσσηνίας
Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Εξωτερικές σχέσεις του Μαυροβουνίου

Το Μαυροβούνιο αποτελεί από το 2006 ένα ανεξάρτητο κράτος, διεθνώς αναγνωρισμένο. Όπως αναφέρεται στην κοινοβουλευτική διακήρυξη της 3ης Ιουνίου 2006, οι βραχυπρόθεσμοι στόχοι της εξωτερικής πολιτικής του Μαυροβουνίου είναι η ένταξη στην Ευρωπαϊκή Ένωση, η ένταξη στα Ηνωμένα Έθνη, στα οποία έγινε αποδεκτή στις 28 Ιουνίου 2006, και στο ΝΑΤΟ (κάτι που έγινε το 2017).

Η Ρωσία αναγνώρισε επίσημα στις 11 Ιουνίου 2006 την ανεξαρτησία του Μαυροβουνίου. Ήταν το πρώτο μόνιμο μέλος του Συμβουλίου Ασφαλείας των Ηνωμένων Εθνών που εγκαινίαζε διπλωματικές σχέσεις με την νέα χώρα. Το Ευρωπαϊκό Συμβούλιο των Υπουργών Εξωτερικών αναγνώρισε την ανεξαρτησία του Μαυροβουνίου στις 12 Ιουνίου, όπως και οι Ηνωμένες Πολιτείες. Το Ηνωμένο Βασίλειο ακολουθήσε στις 13 Ιουνίου, ενώ η Γαλλία και η Λαϊκή Δημοκρατία της Κίνας αναγνώρισαν την Δημοκρατία του Μαυροβουνίου στις 14 Ιουνίου.

Στις 30 Νοεμβρίου 2006, η κυβέρνηση ενέκρινε το Μνημόνιο Συνεργασίας μεταξύ του Μαυροβουνίου και της Δημοκρατίας της Σερβίας, που αφορούσε την προξενική προστασία και υπηρεσίες προς τους πολίτες του Μαυροβουνίου. Με τη συμφωνία αυτή, η Σερβία, μέσω του δικτύου διπλωματικών και προξενικών αποστολών της, παρέχει προξενικές υπηρεσίες στους πολίτες του Μαυροβουνίου στο έδαφος κρατών στα οποία το Μαυροβούνιο δεν έχει δικές του αποστολές. Τον Οκτώβριο του 2008, το Μαυροβούνιο αναγνώρισε το Κοσσυφοπέδιο ως ανεξάρτητο κράτος, προκαλώντας κρίση στις σχέσεις με τη Σερβία.

## Συμμετοχή σε διεθνείς οργανισμούς

## Παραπομπές


Κατηγορία:Διεθνείς σχέσεις του Μαυροβουνίου
Κατηγορία:Πολιτική του Μαυροβουνίου
Κατηγορία:Κυβέρνηση του Μαυροβουνίου
Κοινοβούλιο του Μαυροβουνίου

Το **Κοινοβούλιο του Μαυροβουνίου** (*Skupština Crne Gore*-*Скупштина Црне Горе*) είναι το νομοθετικό σώμα της Δημοκρατίας του Μαυροβουνίου. Το Κοινοβούλιο έχει επί του παρόντος 81 μέλη, τα οποία εκλέγονται για μια τετραετή θητεία. Μετά από το δημοψήφισμα ανεξαρτησίας στις 21 Μαΐου 2006, το Κοινοβούλιο ανακήρυξε και επικύρωσε την ανεξαρτησία του Μαυροβουνίου (3 Ιουνίου 2006). Το εκλογικό σύστημα της χώρας είναι η αναλογική εκπροσώπηση. Σημερινός Πρόεδρος του Κοινοβουλίου είναι ο Ιβάν Μπράγιοβιτς (SD), ενώ αντιπρόεδροι είναι οι Μπράνιμιρ Γκβοζνένοβιτς (DPS) και Γκέντσι Νιμανμπέγκου (FORCA). Στην αντιπολίτευση απονέμεται η εναπομείνασα τρίτη αντιπροεδρία της Βουλής, η οποία επί του παρόντος είναι κενή, λόγω του συνεχιζόμενου μποϊκοτάζ 39 βουλευτών της αντιπολίτευσης, μετά από τη φερόμενη εκλογική νοθεία που έλαβε χώρα κατά τη διάρκεια των τελευταίων κοινοβουλευτικών εκλογών.

## Ιστορικά στοιχεία
Το Κοινοβούλιο του Μαυροβουνίου ιδρύθηκε για πρώτη φορά με το Σύνταγμα του Πριγκιπάτου του Μαυροβουνίου, το 1905, υπό το όνομα «Λαϊκή Συνέλευση» (*Narodna skupština*). Εκείνο το νομοθετικό σώμα είχε περιορισμένο ρόλο και ήταν κάτω από τον έλεγχο του «Knjaz» (Πρίγκιπα). Η πρώτη σύγκληση του Κοινοβουλίου πραγματοποιήθηκε το 1906. Μετά την ένταξη του Βασιλείου του Μαυροβουνίου στο Βασίλειο της Γιουγκοσλαβίας, το 1918, το Κοινοβούλιο του Μαυροβουνίου έπαψε να υπάρχει μέχρι τον Δεύτερο Παγκόσμιο Πόλεμο. Επανήλθε το 1944, με την ονομασία Αντιφασιστική Συνέλευση για την Εθνική Απελευθέρωση του Μαυροβουνίου (CASNO), που αργότερα θα αλλάξει το όνομά της σε Εθνοσυνέλευση του Μαυροβουνίου. Το 1946, μετά την πολιτειακή μεταβολή που συντελέστηκε, εξελέγη η Συνέλευση της Σοσιαλιστικής Δημοκρατίας του Μαυροβουνίου, μιας συνιστώσας Δημοκρατίας της Σοσιαλιστικής Ομοσπονδιακής Δημοκρατίας της Γιουγκοσλαβίας. Η σημερινή κοινοβουλευτική σύνθεση είναι η 23η από την ίδρυση της Βουλής.

## Εξουσίες
Το Κοινοβούλιο διορίζει τον Πρωθυπουργό, που επιλέγει ο Πρόεδρος, καθώς και τους Υπουργούς που επιλέγονται από τον Πρωθυπουργό. Το Κοινοβούλιο ψηφίζει, επίσης, όλους τους νόμους που έχουν ισχύ στη χώρα, επικυρώνει διεθνείς συνθήκες, διορίζει τους δικαστές όλων των δικαστηρίων, εγκρίνει τον προϋπολογισμό και εκτελεί άλλα καθήκοντα όπως ορίζει το Σύνταγμα. Το Κοινοβούλιο μπορεί να εκκινήσει τη διαδικασία πρότασης μομφής κατά της κυβέρνησης εφόσον έχει την στήριξη της πλειοψηφίας των μελών του.
 
## Παραπομπές


Κατηγορία:Πολιτική του Μαυροβουνίου
Μαυροβουνιο
Εθνικό Δικαστικό Συμβούλιο (Πολωνία)

Το **Εθνικό Δικαστικό Συμβούλιο** (πολωνικά: *Krajowa Rada Sądownictwa*) είναι ένας δημόσιος φορέας στην Πολωνία, υπεύθυνος για τον διορισμό των δικαστών και την επανεξέταση καταγγελιών περί ηθικών εγκλημάτων κατά των εν ενεργεία δικαστών.

## Δημιουργία και σύνθεση
Το συμβούλιο ιδρύθηκε το 1989, σύμφωνα με τα άρθρα 186 και 187 του Συντάγματος της Πολωνίας. Από τις 27 Απριλίου 2018 ο Λέσεκ Μάζουρ είναι  πρόεδρος του Εθνικού Δικαστικού Συμβουλίου.

Το Εθνικό Δικαστικό Συμβούλιο έχει 25 μέλη: έναν αντιπρόσωπο του Προέδρου της Πολωνίας, τον Υπουργό Δικαιοσύνης, έξι βουλευτές που εκλέγονται από αυτό για να υπηρετήσουν μια τετραετή θητεία, τον Α΄ Πρόεδρο του Ανωτάτου Δικαστηρίου της Πολωνίας, τον Α΄ Πρόεδρο του Ανώτατου Διοικητικού Δικαστηρίου της Πολωνίας και 15 δικαστές που εκλέγονται από την τοπική αυτοδιοίκηση με τετραετή θητεία.

## Αρχή
Το Εθνικό Δικαστικό Συμβούλιο είναι υπεύθυνο για τον ορισμό των δικαστών οι οποίοι θα καλύψουν κενές δικαστικές θέσεις. Ο επίσημος διορισμός τους γίνεται στη συνέχεια από τον Πρόεδρο της Πολωνίας.

## Κριτική και μεταρρυθμίσεις
Το 2017, το Συμβούλιο της Ευρώπης κατέκρινε τη συμμετοχή μόνο έξι γυναικών στο 25μελές Εθνικό Δικαστικό Συμβούλιο, καθώς και το γεγονός ότι οι 15 αυτοεκλεγέντες δικαστές αντικαθίστανται μαζικά κάθε τέσσερα χρόνια. Σύμφωνα με το Συμβούλιο της Ευρώπης, αυτό θέτει σε κίνδυνο τη συνέχεια του Εθνικού Δικαστικού Συμβουλίου. Αντιπρόσωποι του κυβερνώντος Κόμματος Νόμος και Δικαιοσύνη επέκριναν επίσης το συμβούλιο για το διορισμό δικαστών που υποστηρίζουν συγκεκριμένες πολιτικές ιδεολογίες για να προστατεύσουν πρώην ανώτερους υπαλλήλους του κομμουνιστικού καθεστώτος.

Στο πλαίσιο ενός σχεδίου νόμου του 2017 που στόχο είχε τη μεταρρύθμιση του Εθνικού Δικαστικού Συμβουλίου, οι 15 δικαστές που ορίζονταν από την τοπική αυτοδιοίκηση, θα επιλέγονταν αντ΄ αυτού από το Κοινοβούλιο. Στις 22 Ιουλίου, η άνω βουλή ενέκρινε το νομοσχέδιο με 55 ψήφους υπέρ και 23 κατά, καθώς και δύο αποχές. Έπειτα, προώθησε το νομοσχέδιο στον Πρόεδρο Αντρέι Ντούντα για επικύρωση, όμως εκείνος έθεσε βέτο αρνούμενος να το υπογράψει.

Το Νοέμβριο του 2017 το νομοσχέδιο εισήχθη και πάλι προς ψήφιση, κάτι που έγινε τελικώς τον επόμενο μήνα. Στις 20 Δεκεμβρίου, η Ευρωπαϊκή Ένωση παρενέβη για να επιβάλει πειθαρχικά μέτρα κατά της Πολωνίας για μια σειρά από άλλους νόμους που θεσπίστηκαν, οι οποίοι φέρεται να δίνουν στην κυβέρνηση το δικαίωμα να «παρεμβαίνει σημαντικά» στο δικαστικό σώμα. Η απόφαση της Ευρωπαϊκής Επιτροπής να ζητήσει την εφαρμογή του άρθρου 7 της Συνθήκης της Ευρωπαϊκής Ένωσης, σηματοδότησε για πρώτη φορά την αφαίρεση των δικαιωμάτων ψήφου ενός κράτους μέλους της. Ως απάντηση της κίνησης της Ευρωπαϊκής Ένωσης, ο Ντούντα υπέγραψε αμέσως το νόμο που αφορούσε την αναδιάρθρωση του Εθνικού Δικαστικού Συμβουλίου.

## Παραπομπές


Κατηγορία:Κυβέρνηση της Πολωνίας
Κατηγορία:Δίκαιο στην Πολωνία
Επιτροπή για την Υπεράσπιση της Δημοκρατίας

Η **Επιτροπή για την Υπεράσπιση της Δημοκρατίας** (πολωνικά: *Komitet Obrony Demokracji, KOD*) είναι μια πολωνική οργάνωση πολιτών και μη κυβερνητική οργάνωση που σκοπό έχει να προωθήσει τις ευρωπαϊκές αξίες, όπως τη δημοκρατία, το κράτος δικαίου και τα ανθρώπινα δικαιώματα. Ιδρύθηκε τον Νοέμβριο του 2015 από μια ομάδα πολιτών, συμπεριλαμβανομένου του Ματέους Κιόφσκι, ως συνέπεια της πολωνικής συνταγματικής κρίσης που ξέσπασε το ίδιο έτος. Η οργάνωση είναι ανεξάρτητη από οποιοδήποτε πολιτικό κόμμα και έχει δηλώσει ότι δεν έχει καμία πρόθεση να μετασχηματιστεί σε πολιτικό φορέα, ωστόσο οι ενέργειες και οι εκδηλώσεις του υποστηρίζονται από τη φιλελεύθερη αντιπολίτευση, συμπεριλαμβανομένων των κομμάτων Σύγχρονο (.N) και Πολιτική Πλατφόρμα (PO). Η οργάνωση αντιτίθεται στην πολιτική της κυβέρνησης του κόμματος Νόμος και Δικαιοσύνη.

Η έδρα της Επιτροπής για την Υπεράσπιση της Δημοκρατίας βρίσκεται στη Βαρσοβία, ενώ λειτουργεί διεθνές γραφείο στις Βρυξέλλες (KOD International) και βρίσκεται σε επαφές και συνεργασία με οργανώσεις στην Ευρώπη, στη Βόρεια Αμερική, την Ασία και την Αυστραλία. Η οργάνωση έχει τιμηθεί από το Ευρωπαϊκό Κοινοβούλιο με το Βραβείο του Ευρωπαίου Πολίτη για την υπεράσπιση των θεμελιωδών δικαιωμάτων και της δημοκρατίας.

## Δράση
Στις 26 Νοεμβρίου 2015, τα μέλη της KOD έγραψαν μια ανοικτή επιστολή με τίτλο «Μια Επιστολή των Πολιτών του Συνταγματικού Κράτους προς τον Αντρέι Ντούντα, τον Πρόεδρο της Πολωνίας» ζητώντας του να ορκιστεί ενώπιον τριών από τους πέντε δικαστές του Συνταγματικού Δικαστηρίου. Η KOD υποστήριξε ότι αυτοί οι τρεις, εξαιρουμένων των άλλων δύο, εκλέχθηκαν αξιοκρατικά από το προηγούμενο κοινοβούλιο.

Καθώς οι διαφωνίες μεταξύ του κυβερνώντος κόμματος και του Συνταγματικού Δικαστηρίου συνεχίστηκαν, η KOD κάλεσε τους πολίτες σε διαμαρτυρίες ενάντια στην, σύμφωνα με την οργάνωση, παραβίαση του Συντάγματος και των δημοκρατικών κανόνων, όπως του συνταγματικού διαχωρισμού των εξουσιών μεταξύ της νομοθετικής, της εκτελεστικής και της δικαστικής εξουσίας.

Οι περισσότερες διαδηλώσεις στην Πολωνία συνοδεύτηκαν από μικρότερες διαμαρτυρίες από «πυρήνες» της KOD στις περισσότερες ευρωπαϊκές πρωτεύουσες και σε όλο τον κόσμο, με σημαντικότερες αυτές εκείνες διεξήχθησαν στις Βρυξέλλες, το Λονδίνο, το Παρίσι, το Βερολίνο και τις ΗΠΑ.

## Παραπομπές


## Εξωτερικοί σύνδεσμοι
* 

Κατηγορία:Πολιτικά κινήματα στην Πολωνία